نفاذ شریعت اور اس کے مسائل

نفاذ شریعت اور اس کے مسائل پاکستانی دیوبندی عالم محمد تقی عثمانی کی ایک کتاب۔ یہ کتاب در اصل تقی عثمانی کے ماہنامہ البلاغ کراچی میں نفاذ شریعت سے متعلق شائع ہونے والے مختلف مقالات کا مجموعہ ہے، جنہیں ان کی افادیت کے پیش نظر کتابی صورت میں یکجا شائع کیا گیا ہے۔ کتاب میں اسلامی دستور کا مفہوم بیان کرنے کے بعد اسلامی مملکت کے بنیادی اصول و دستور کی اسلامی دفعات، شریعت بل اور نفاذ شریعت کی حکمت عملی، اسلامی حکومت کا طریق کار اور پاکستان میں دینی اصلاحات کیلئے تجاویز پیش کی گئی ہیں۔ آخر میں نفاذ شریعت کے متعلق مفتی تقی عثمانی سے دوران انٹر ویو پو چھے جانے والے سوالات مع جوابات بھی درج ہیں۔ کتاب کے 148 صفحات ہیں اور 1430ھ میں مکتبہ دارالعلوم کراچی سے شائع ہوئی ہے۔

مزید دیکھیے 
محمد تقی عثمانی کی تصانیف کی فہرست

حوالہ جات 

اردو کتب
کتب اہل سنت
اسلام سے متعلق کتابیں
تصانیف محمد تقی عثمانی دیوبندی ادب